蠔涌車公廟

蠔涌車公廟，又名車公古廟，係香港一座中式廟宇，喺新界西貢區蠔涌，蠔涌河同蠔涌路以北，蠔涌新村以東，亞洲電視前蠔涌廠房以東。佢大概喺1540年代起，1904年同1965年重修過。喺1996年被評為二級歷史建築，2009年12月18號改評為香港一級歷史建築。

呢間廟選址同建築佈局都好特別，前臨涌澗，背向風水林，又保留咗傳統嘅建築設計。相傳，車公係宋朝一位大元帥，曾經平定華南一場叛亂。南宋末年，宋帝昺南下避難，車大元帥一直護駕皇帝嚟到香港，並駐守喺西貢。後來獲道教奉為神明，重立廟供奉。

西貢濠涌車公廟

香港車公廟
西貢區
香港一級歷史建築